《重阳登翠围亭亭废十年竹柏蓊然殊蔽远眼命寺》
宋代·冯时行

林樾失洗沐，丛灌老偃蹇。
坐令轩豁地，雍穆成奥閫。
千年李峨眉，孤调绝攀眉，
孤调绝攀挽。径欲划君山，
笑看湘水远。我来此亭上，
造化阅舒卷。何堪浩荡意，
郁郁仰若俯。兰蕙生当门，
尚尔付锸畚。大材廓庙具，
顾此何衮衮。石角砺霜斧，
一斩三百本。图事欲大快，
不复计小损。天地英气归，
川原胜魂返。镜开水滟滟，
龙转山蜿蜿。卧虹踏归市，
融云护春垦。晴光荡芳酌，
中筵舞蹲蹲。黄花压客帽，
胡床秋风稳。万象竞参揖，
相见一何晚。通寒有时运，
明晦理相反。干戈天地闭，
抚事切深悃。痛浇磈磊胸，
不复效老阮。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。